SACUL CU GLUME… (VIII)

SACUL CU GLUME… (VIII)

Aflat în holul unui hotel, unui cetăţean în vârstă bine îmbrăcat, i se adresează o domnişoară de la recepţie:

– Iertaţi-mă, cred că vă caută cineva la telefon…

– Cum „crezi”, domnişoară, mă caută sau nu mă caută?

– Să vedeţi, domnule, când am ridicat telefonul, o voce de femeie mi-a spus: „Tu eşti tâmpiţelul meu, pleşuv şi idiot?”.

***

Balada soţului prins în flagrant

Draga mea nu fi nervoasă,

S-a întâmplat netam-nesam

Cu maşina înspre casă

Prin furtună conduceam.

Când deodat’ pe drum apare

Drept în faţa ochilor

O…. ceva, o…. arătare,

Şi-am frânat să n-o omor.

Era palidă şi trasă,

Udă, plină de noroi

Şi i-am zis:

„Hai, te iau acasă

Să mănânci ceva la noi”.

S-a spălat, i-am dat mâncare

Şi-o cămaşă, dar nu-i bai

Era dintre cele

Pe care tu nu le mai foloseai.

I-am dat fusta de mătasă

Şi un pulover galben pai.

Fiindcă te făceau cam grasă,

Tu nu le mai foloseai.

Rupţi, pantofii din picioare

I-am schimbat, o bucurai!

Cu acel model pe care

Tu nu îl mai foloseai.

Când să plece de la mine

M-a-ntrebat pe-un ton şoptit:

„Nu mai ai ceva, creştine,

Şi-altceva nefolosit….?

O vacă era îndrăgostită de un taur mare, frumos, pe nume Zambil. Acesta îi făcea şi el declaraţii de dragoste prin gard. Au stabilit să se întâlnească şi să treacă la fapte, a doua zi, la păşune. Vaca s-a gătit, s-a rujat, s-a parfumat şi s-a dus cântând spre locul de întâlnire. Dar taurul nu a venit. Seara, văcuţa l-a zărit ieşind din grajd şi, cu lacrimi în ochi, i-a spus:

– Zambile! De ce n-ai venit la păşune, Zambile?

– Spune-mi numai Zam! Bile nu mai am!

***

Sosind acasă, un bărbat îşi găseşte soţia într-o ţinută mai mult decât sumară.

– Se poate să umbli aşa, scumpa mea soţie? Dacă răceşti? De ce nu eşti atentă cu sănătatea ta? De ce umbli aşa goală?

– Păi, dacă nu am cu ce să mă îmbrac!

– Ce prostie! Tu te vaiţi? Uite câte rochii ai! Şi deschide uşa de la şifonier:

– Hai să numărăm! Uite: o rochie, două, trei, patru, noroc Vasile, cinci, şase… salut Nicule…

***

CA DE OBICEI, CĂRAREA PE DREAPTA!

FILS

Contents